Արևիկին և ևս 9 աշակերտների Շուշիից 20 օրով Հանքավանի «Հասմիկ» ճամբար հանգստանալու են բերել, որտեղ նրանք հանդիպել են այլ դպրոցներից ժամանած երեխաների: Հանգիստը, սակայն, առաջին իսկ օրն էլ վերածվեց անհանգստության: Ճամբարի մյուս բոլոր կանոններից զատ՝ երեխաներին զարմացրեց «զուգարանից օգտվելու կանոնը»: Պարզվում է՝ ճամբարի տնօրինությունը որոշել է թույլ չտալ երեխաներին օգտվել վերանորոգված զուգարաններից, որոնք գտնվում են ճամբարի շենքի ներսում, այդ զուգարանները աշխատակազմի, ջոկատավարների և ուսուցիչների համար են, իսկ երեխաները պետք է օգտվեն գործածությունից դուրս եկած, բակում, առանց լույսի և դռների, կեղտոտ և խցանված զուգարանից, զուգարաններում թուղթ անգամ չկար, և երեխաները իրենք պետք է հայթայթեին թղթի օրվա իրենց պաշարը: